Mera naam hai Barry Allen,
aur main duniya ka taiz raftaar tareen insaan hoon.
Duniya kay liye main aik maamooli forensic scientist hoon,
lekin chhup kay, apnay S.T.A.R. labs wale doston ki madad se main jurm se larta hoon
aur apnay jaisay doosray meta-humans ko dhoondta hoon.
Main ne us aadmi ko dhoond liya jisne meri maa ka qatal kiya tha,
lekin yeh karne mein main ne hamari duniya ko naye khatray mein daal diya
aur aik main hi hoon itna taiz jo unko rok sakta hai.
Main hoon Flash.
Guzishta qist mein aap ne dekha...
- Woh tumhaara bhai hai, Cisco. - Meri marzi se nahi.
Tou ammi bata rahi theen ke tum abhi bhi S.T.A.R. Labs mein kaam karrahay ho.
Hum jo kartay hain woh Cisco kay baghair namumkin tha.
Oh, yeh wafadaar hai. Aik kuttay ki tarah.
Hamara sauda hua tha.
Meri raftaar kay badlay Wally ki zindagi.
Usay mere hawaalay karo aur raftaar tumhaari.
Raftaar uskay jism se nikal rahi hai.
Woh phirse aik aam insaan ban raha hai.
Main jaanti hoon kahin na kahin tou tumhen meri fikar thi.
Please, isay jaanay do.
Caitlin!
Tumhen tumhaari raftaar waapis miljaayegi, Allen,
- aur main ismein tumhaari madad karoonga. - Kaisay?
Aik aur particle accelerator ko phaar kay.
Barry, aik gaari pakarni hai
jo south jaarahay hain Milton Ave pe.
Humne unko peechay chhor diya.
Isko tou nahi chhor sakenge lekin.
Shart lagi?
Oh! Oh! Tumhen game khelna hai?
Theek hai phir.
Hojaaye!
- Yeh loug ruk nahi rahay. - Zaahir hai!
Yeh raha hamara rasta... surang! Surang se niklo!
Yeh loug Fifth Street wali surang mein ghus rahay hain.
Satellite wahan tak nahi jaasakti.
Kya? Abhi khayal aaya hai yeh tumhen?
Mujhay nahi laga tha ke woh Flash se taiz bhaag lenge!
Bijli. Bijli phenko!
Woh bijli phenkna chaahta hai.
Nahi. Nahi karsaktay. Yeh aik hologram hai yaad haina?
Bas...
Nahi. Nahi, nahi. The wind-up!
Is tarah hum unkay aagay aajayenge aur unko kuch nazar nahi aayega.
Haan! Bilkul.
Acha, Cisco.
Aaj, basement mein itnay ghantay gaming karna
rangg laayega.
Ungliyon, aaj mera saath dena.
Leerooooy!
Ah, meri aankhen! Yeh kya hai?
Haath upar!
Mujhay saans leni hai.
Main ne nahi socha tha ke yeh hologram wali cheez kaam karegi
lekin abhi tak tou zabardast chalraha hai.
Matlab agar woh 2Pac se dobaara concert kara saktay hain
tou hum bhi zaroor Flash ko dobaara Central City mein bhaga saktay hain.
- Yeh zyaada dair nahi chalega. - Chalo bhai.
Kabhi na kabhi tou sab ko pata chal jaayega
"Aik minute. Tum kabhi kuch kehtay nahi ho
Kisi cheez ko chhootay nahi ho. Tum kabhi andar nahi jaatay.
Acha, Barry ki raftaar kay baghair,
yeh sab se behtareen idea hai abhi.
Mujhay aisa nahi lagta.
"Hoodlums aur Holograms" kay saath khelne se behtar hai
ke hum particle accelerator banaalen
Barry ki raftaar waapis laanay kay liye.
- Haan Wells, tum tou yehi kehrahay ho - Haan.
Tumhen pata hai us dhamakay ne is sheher kay saath kya kiya tha.
Aur yeh mat bhoolo, pichhli dafa jab humnay yeh kiya tha
humnay apni duniya mein aik sooraakh paida kardia tha
jis se tumhaari duniya mein jaanay kay 50 raastay khul gaye thay.
Aur Zoom aur uskay chamchay bhi
- isi tarah yahan aaye thay... - Main bata chuka hoon
ke mujhay pata hai ke dhamakay ko kaisay qaaboo karna hai.
- Waqai? - Haan.
Tumhen pata hai ke dark matter ka dhamaka kaisay qaaboo karna hai
jo pichhli dafa Poori Central City mein phail gaya tha?
Yaad haina tumnay yeh apni duniya mein bhi karne ki koshish ki thi?
Woh buhat naakaam raha tha.
Aur agar tum usko qaaboo kar bhi lo,
tou tumnay kaha tha
ke Barry se speed force ka talluq munqata hogaya hai
Uska pehle bhi ussay koi taaluq nahi tha.
Dekho mere paas tumhaaray Wells ka data hai.
Is duniya ka Harrison Wells. Mere paas uski science hai.
Mujhay pata hai kaunsay chemicals tumhaaray jism mein honay chaahiye.
Mujhay pata hai dark matter ko bijli kay saath kis tarah jorna hai
jab particle accelerator phatay.
Main tumhaari raftaar waapis laanay kay liye
woh haalaat dobaara paida karsakta hoon
Yeh kaam karega.
Tumhaari yeh chaal... zyaada dair nahi chalegi.
Lekin asal masla yeh hai ke... is say Snow ki jaan nahi bachegi.
Isse tumhaari Caitlin waapis nahi aayegi.
Humen tayyar rehna chaahye Zoom kay waapis aanay kay liye...
agar Zoom waapis aaye... jab Zoom waapis aaye...
aur yeh karne ka sirf aik hi tareeka hai,
aur woh yeh hai ke tumhaari raftaar waapis laayi jaaye.
Hey.
- Tum kaisay ho? - Tum aagaye.
Haan.
Andar aao.
Haan. Waah.
Yahan kay rastay mein baray khoobsurat nazaaray hain.
Haan woh tou hain.
Mujhay samajh nahi aaraha ke aik chhalaaway ko gaari ki zaroorat kyun pari.
Kyunke main aik chalaawa nahi raha.
Tumnay apni taaqaten kho deen?
Main ne unhen Joe kay betay Wally ki jaan bachanay kay liye qurbaan kardia
Woh Zoom kay qabzay mein tha, tou agar main usay apni raaftaar na deta tou...
Main Wally ko marnay nahi desakta tha.
Nahi. Tum aisa nahi karsaktay thay.
Ab Jay Caitlin ko legaya hai,
aur humen samajh nahi aaraha usko kaisay bachaayen.
Jay Caitlin ko legaya?
Jay. Darasl...
Jay Garrick Earth-2 ka Flash nahi hai.
Wohi Zoom hai.
Garrick?
Garrick, haan. Kyun?
Meri maa ka shadi se pehle tha yeh naam.
Shayad... shayad Wells sahih hai.
Shayad mujhay apni taaqaten waapis laanay ki koshish karni chaahiye
Tum yeh kaisay karogay?
Particle accelerator ko dobaara phaar kay.
Khud par dobara bijli giraaogay?
Yeh mehfooz rasta tou nahi hai, haina?
Nahi.
Main ne tumhen aik behtar insaan bantay dekha hai jabsay tum Flash banay ho,
aur mujhay is shakhs par buhat fakhr hai.
Lekin khudsay puchho,
kya tumhen waqai un taaqaton ki zaroorat hai
woh shakhs bannay kay liye?
Mujhay aisa mehsoos hota hai ke jab bhi meri zindagi mein kuch acha hota hai
usko mujhsay chheen liya jaata hai.
Haan tou humen is baaray mein kuch karna chaahiye.
Yeh aik khala jaisi lagrahi hai.
Khala kya hoti hai?
No "Fringe" on Earth-2. Noted.
Yeh kya hai?
Barry ko is se apni raftar waapis milegi.
Tum is par kaam karrahay thay?
Kisi ko tou Zoom ki fikar karni thi.
Acha. Barry yeh nahi karsakta.
Usko karna hoga, Ramon.
Tum mujhay yeh boltay rehtay ho, lekin yeh...
Dante?
Tumnay kya dekha? Zoom? Kya tumnay Zoom ko dekha?
Nahi.
Main ne apnay bhai ko dekha.
Mujhay jaana hoga.
Sab kahan hain?
Hey.
Henry?
Iris. Hi.
Aapko dekh kar buhat khushi hui.
Aw, mujhay bhi.
Lagta hai Barry aapko thori dair kay liye waapis le aaya.
Shayad hamesha kay liye.
Aik minute, kya? Waqai?
Haan, haan. Main ne socha main ne kaafi arsa guzaar liya apnay betay se dur.
Tumnay abbu ko bataya hai?
Nahi, main unhen mil kar batana chaahta tha.
Haan. Mere khayal se woh CCPD pe Wally kay saath hain.
Main unko phone karleti hoon.
- Mil kar acha laga. - Haan. Chalen baith jaatay hain kahin.
Tumhaari behen ka phone aaya tha puchrahi thi ghar kab aayenge.
- Matlab humen chalna chaahiye? - Shukriya.
Tumhen pata hai apni behen ka.
Chalo chalo.
Kya aap kabhi is kaam se tang aajaatay hain?
Police kay kaam se?
Oh, lagta hai kisi ko tou wirsay main milgayi hai yeh West ki
mujhay-logon-ki-madad-karni-hai wali gene.
Jabsay Flash ne meri jaan bachaayi hai main bas...
Mujhay nahi pata agar main
apni poori zindagi gaariyaan design karna chaahta hoon
Mujhay yaqeen hai kuch na kuch tou hoga
jis se tumhaari zaroorat-e-raftaar
aur logon ki madad karne ki chaahat poori hosakay, lekin tab tak
tumhen engineering hi jaari rakhni chaahiye..
Is kaam mein kum khatra hai.
Issey pehlay ke Singh mere liye koi kaam dhoond nikaalay
humen nikalna chaahiye.
Zoom!
Hello, mere dost.
Dur raho is se.
Hilna mat.
Warna kya?
Tum apni bandooqen mujh par pehle bhi aazma chukay ho.
Nahi! Inko takleef mat puhanchaana.
Inko jaanay do, please.
Sabko kehdo ke yeh sheher mera hai.
Jo bhi meri naafarmaani karega
woh khatam kardiya jaayega.
Theek hai. Khaali karo!
Caitlin Zoom kay saath hai.
Woh usay yahan kyun laayega?
Apni taaqat ka muzaahira karne kay liye.
Usne meri duniya mein bhi yehi kiya tha.
Kya baat karrahay ho?
Sabse pehle usne logon ko qatal karna shuru kiya.
Kuch police walon ko zibaah kiya.
Phir jo meta-human usko mila isne usko bharti karlia.
Aur jinhonay uski baat na maani, unko bhi maar diya.
- Abhi police wale kahan hain? - Station kay baahir.
Woh unko maar dega. Woh un sab ko maar dega.
Caitlin kay saath rehtay hue nahi.
Usne CCPD mein tou usay sabko maarnay se rok diya.
Tou kya ab hum is par inehsaar karenge?
Ke Snow usko mana legi?
Joe, tumhen un logon ko wahan se nikaalna hoga.
Woh Jitters pe kyun na apna bandobast karlen?
Yeh acha idea hai... woh station se aik block kay faaslay par hai.
Aur phir kya? Uskay baad kya hoga?
Tumnay dekhlia Zoom ne meri duniya pe kya kiya.
Woh yahan bhi yehi karega.
Barry, humen tumhaari taaqaten waapis laani hongi.
- Koi aur tareeka zaroor hoga. - Nahi hai!
Nahi hai.
Main Singh ko boldeta hoon.
Uss se Jitters par aik task force ka intezaam karwata hoon.
- Aur phir kya? - Abhi mujhay nahi pata
lekin main is baat ka khayal rakhoonga ke Wally aur Jesse mehfooz rahen.
Tum jaantay ho na ke woh tumhen roknay ka koi na koi tareeka nikaal lenge?
Kaun? Barry? Wells? Police? Nahi...
Ab mujhay koi nahi rok sakta.
Ab tou nahi.
Tou... tumhaara plan kya hai?
Tum bas sabko maar daalogay?
Sabko nahi.
Tou tumnay mujhay yahan kyun rakha hai?
Kyunke ab main akela nahi rehna chaahta.
Main kabhi tumhaaray saath nahi honay wali.
Tumhen lagta hai ke tum meri tarah nahi ho
lekin main ne tumhaaray andar ki buraayi dekhi hai, Caitlin.
Bilkul waisayi jaisay Killer Frost kay andar thi.
Ab bas tumhen usay... baahir nikaalna hai.
Hey.
Aagayi tum.
Abhi tak baray nahi hue tum.
Aik grape soda.
Nahi, kuch nahi. Shukriya.
Tou... masla kya hai?
Kya? Koi masla hona zaroori hai
agar main apnay bhai se milna chaahoon tou?
Haan, aam tor par tum aisay hi kartay ho.
Darasl, Mujhay bas...
mujhay lagraha tha ke mujhay tumsay milna chaahiye
dekhne kay liye ke tum theek tou ho, tou...
Yeh mat kehna ke Snart aur uskay paagal dost
mujhay phirse agwa karne wale hain.
Humen. Tum. Main. Hum. Unhon ne hum donon ko agwa kiya tha.
Haan lekin tumhaara haath nahi tha jo takreeban jama diya tha usne.
Shukkar hai main abhi bhi piano baja sakta hoon.
Haan mere sur pehle jaisay nahi lagtay ab
lekin tumhen kya fark parta hai.
Dante, main ne tumhen itni dafa phone kiya,
lekin, tumnay uthaaya hi nahi.
Jaisa ke main ne kaha. Sirf jab koi masla hota hai.
Acha. Theek hai.
Pata nahi mujhay aisa kyun laga
ke woh tajurba... wohi kaafi tha.
Woh humen kareeb laayega.
Cisco, hum bachpan se hi kabhi kareeb nahi thay.
Mujhay nahi lagta koi bhi cheez isko badal sakti hai.
Acha tou baaqi samaan hum baad mein leaayenge.
Isse raabta karlena humsay.
Aur humen yahan kitni dair kay liye rehna hai?
Jab tak koi tum logon ko baahir nahi nikaalta.
Yeh sab theek nahi hai... lekin Zoom yahan hai,
aur jab tak hum uska kuch kar nahi lete humen yehi karna hoga.
Yeh mehfooz tareen jagah hai tum donon kay liye.
Tum kya karogay?
- Hum jo bhi karsaktay hain. - Joe, mujhay madad karne do.
Wally, tum yahan koi madad nahi karsaktay.
Aaraam se baitho.
Acha aur uska kya...
bathroom ka?
Is kamray mein kam-az-kam Wi-Fi hai?
Wally aur Jesse bilkul theek hain.
Shukriya.
Tou yeh sab karna parega Barry ki raftaar waapis laanay kay liye?
Haan, haan.
Ismein paichidgiyaan kam nahi hain, lekin takreeban hogaya bas.
Main tumhen pehle bhi bata chuka hoon Barry aik dafa apna dimagh bana leta hai
tou usko badalna naamumkin hota hai.
Tou phir humen usay manana hoga ke aik yehi tareeka hai
uskay yeh na karne ka faisla lene se pehle, haina?
Kisi ko bhi kisi ki marzi kay khilaaf kuch karne kay liye
manana nahi chaahiye.
Joe, hum Barry ki baat karrahay hain, haina?
Matlab main... main soch nahi sakta
ke tum bhi aisa hi mehsoos nahi kartay.
Abhi mujhay nahi pata ke sahih kya hai.
Mujhay tou sab saaf saaf samajh aaraha hai
Yeh sirf tumhaaray betay kay baaray mein nahi hai.
Henry, yeh Central City kay logon kay liye hai.
Un logon ko bachaanay kay liye. Zoom ko roknay kay liye.
Tumhaari beti mehfooz hai.
Is se mere betay ki jaan jaa sakti hai.
Main aisa honay nahi doonga.
Pichhli dafa jab us par bijli giri thi
woh 9 maheenon kay liye coma mein chala gaya tha.
- Woh kaisay hua? - Mujhay pata hai main kya karraha hoon.
Tum aik aisi cheez kay saath chher khaani karrahay ho jis par tumhaara qaboo nahi
Aur agar yeh kaam kar bhi gaya tou kya? Kya hoga?
Joe? Woh Zoom ka muqaabla karega,
jis jaanwar ne uski reerh ki haddi tor di aur takeeban jaan se maar diya tha?
Aur woh aik cheez chheen li jisko woh maanta hai
ke usko mukammal karne kay liye zaroori hai?
Yehi tareeka hai. Aik yehi tareeka hai.
Central City kay logon ko Flash ki zaroorat hai.
Doston.
Main jaanta hoon aap logon ko meri fikar hai,
aur aap sabka apna nazariya hai
lekin yeh faisla mera hai.
Mujhay isay khud lena hoga.
Kya aap Diamonds wala game laga saktay hain?
Ah, khelon ka channel. Yeh mere liye ishaara hai.
Acha tou, mazah aaya.
- Um... acha raha. - Aik minute.
Iska bill tou ada kardia na tumnay?
Bhai, tumnay mujhay bulaaya tha.
Na qabil-e-yaqeen.
Hey, ruko zara!
Oh, nahi.
Kya? Cisco?
Hey, ruko.
Yo! Mujhay ghar tak lift chaahiye.
Tumhaaray paas ab tak gaari nahi hai?
Kuch logon kay paas company ki gaariyon ki line nahi lagi hoti.
Rastay mein parega yaar.
Haan theek hai. Chalo.
Tum theek ho?
Hello, Vibe.
Suno dost, humen tumsay koi masla nahi hai
Haan tumhen nahi hoga,
lekin mujhay tou tumsay hai, Vibe.
Yeh tumhen is naam se kyun bula raha hai?
Pata nahi.
Tumnay mere bhai ko maara, aur ab tum marogay.
Ya khuda!
Tum tou "Princess Bride" wali harkat karrahay ho!
Tum mujhay koi aur samajh rahay ho, dost.
Nahi. Reverb mera bhai tha.
Ab yaad aaya?
- Bhaago! - Yeh tou...
- Van mein jaao! - Yeh tou mere jaisa...
Abhi!
Mujay pata tha koi na koi masla zaroor hoga
Jab bhi main tumsay milta hoon,
hum pe ajeeb se loug ajeeb se hathyaaron se hamla kartay hain!
Woh humen us cheez se uraa dega!
Nahi!
Chalo! Chalo!
Tum mujhay bataogay ke is dafa tumnay humen kis mushkil mein daala hai?
Woh khud ko Rupture bolta hai.
Yeh meta-human bhi meri duya se hai aur Zoom kay saath hai.
Zabardast, tou woh apnay aur doston ko yahan laa raha hai.
Main ne tumhen kaha tha ke woh yeh karega.
Acha tou Zoom ne is naqli Dante ko zaroor jhoot bola hoga
ke Reverb ka qatal main ne kiya,
kyunke woh meri jaan lena chaahta hai.
Humen kuch karna hoga.
Aur kya jaantay ho tum uskay baaray mein?
Usko apni taaqat us bari daraanti se milti hai.
Woh cheez hai bhi khatarnaak... usne takreeban aadhi van ura di us se.
Theek hai, tou humen yehi karna parega phir.
Humen us se woh cheez leni hogi.
Sahih. Theek hai.
Main kuch na kuch karta hoon.
Main dekhta hoon Dante ko kya bolna hai
ke yeh pagal aadmi uskay jaisa kyun dikhta hai.
Tum jaantay ho tumhen kya karna chaahiye.
Mujhay kuch waqt chaahiye.
Hey.
Yeh faisla aasaan hona chaahiye tha. Tou phir kyun nahi hai?
Matlab tumhen yeh faisla nahi karna
ke kaunsa sweater pehnoon.
Aik dafa phirse particle accelerator kay dhamaaky ka shikaar hona?
Agar kuch ghalat hogaya tou?
Agar kuch...
Main ne socha ke abbu ko yahan laanay se yeh faisla aasaan hojaayega.
Yeh tou aur mushkil hogaya.
Haan, main unka is kay khilaaf hona samajh sakti hoon
Woh tumhaari salaamti chaahtay hain.
Aur tum?
Mujhay nahi pata ke main phirse us dard se guzar sakti hoon ya nahi
jis se pichhli dafa tumhen takleef mein dekh kar guzri thi.
Tum theek ho?
Nahi.
Kya hua?
Tumhen yaad hai jab main ne tumhen kaha tha
ke main nahi chaahti ke tum Earth-2 islie jaao
kyunke tumhen lagta hai ke tumhaaray liye yahan kuch nahi bacha?
Haan... kyunke Patty chali gayi thi.
Woh sirf Patty ki wajah se nahi tha.
Kya matlab hai?
Barry, tumhaaray paas hamesha aik shakhs tha jiskay paas tum waapis aasaktay thay.
Main.
Main aaj kal buhat soch rahi hoon...
Hamaaray baaray mein.
Wells ne jo kaha hamaaray mustaqbil mein shaadi shuda honay kay baaray mein
Aur Earth-2 pe.
Aur main sochti hoon...
ke shayad qismat mein hamara saath hona likha hai.
Tou...
jab main ne pichhlay saal tumhen bataya
ke main tumhaaray baaray mein kaisa mehsoos karta hoon?
Main us waqt iskay liye tayyar nahi thi.
Lekin... lekin ab main hoon.
Tum mujhay ab yeh sab kyun bata rahi ho?
Kyunke, Barry, main tumhen batana chaahti hoon
ke mujhay is se koi farak nahi parta
ke tum Flash ho ya nahi.
Tum, Barry... tumhaaray saath main apna mustaqbil dekhna chaahti hoon.
Matlab...
agar tum abhi bhi wohi chaahtay ho tou...
Main dekhti hoon Jesse aur Wally ko kisi cheez ki zaroorat tou nahi.
Chalo yaar.
Haan!
Aur?
Woh bhaag gaya, lekin main usay dhoond loonga.
Baad mein.
Usko mere bhai ki jaan ki qeemat deni hogi!
Aur woh dega. Baad mein, Rupture!
Tum kya chaahtay ho, main kya karun?
Police phirse jama hogayi hai.
Unhen lagta hai main ne unki jaan bakhsh di hai.
Aaj raat... unhen bata do ke woh ghalat hain.
Tum iski muzammat karti ho?
Tumnay kaha tha tum unhen bakhsh dogay.
Mujhay unhen sabaq sikhaana hoga.
Tum apni aawaaz islie badaltay ho?
Taakay sab tumsay daren?
Main aik darinda nahi hoon!
Jaisa ke tumnay kaha tha...
Main aik darinday kay ilaawa kuch nahi hoon.
Kya hum ab baahir aasaktay hain?
Nahi!
Yahan par kuch blink karraha hai.
- CCPD se. - Yeh Caitlin hai.
Caitlin ka kya?
Usne humen aik paighaam bheja hai.
Rupture Jitters pe hamla karne wala hai aaj raat.
Humen wahan se nikalna hoga, Barry.
Tum kya karogay?
Beshak Zoom ko aur baaqi metas ko roknay ka Flash sabse behtareen tareeka hoga
Lekin jab tak pakka nahi hojaata
ke accelerator phaarna kaam karega, yeh buhat khatarnaak hai.
Sirf mere liye hi nahi, pooray sheher kay liye.
Agar dhamakay par qaaboo na paa sakay tou laataadaad loug asar andaaz hosaktay hain.
- Haan, lekin Allen... - Bas, Wells.
Dekho, mujhay muaaf kardo. Main ne faisla karliya hai.
Mujhay muaaf karo.
Humen Flash kay baghair yeh karna hoga.
Joe, tumnay Flash se raabta kiya?
- Woh aajayega. - Theek, yeh log tayyar hain.
"1" pe kardo isay.
Humnay intezaam karliya hai.
Tumhen yaqeen hai yeh sabse acha plan hai?
Dekho main jaanta hoon ke tum Flash kay tor par hamari madad nahi karsaktay,
lekin Zoom kay aik saathi ko roknay se
usko yeh paighaam miljaayega ke hum usse darenge nahi.
Aapko lagta hai ke main ne sahih faisla kiya?
Mujhay nahi pata, Bar.
Ke tumnay sahih faisla liya ya nahi
lekin ab is hee faislay kay saath rehna parega tumhen.
Haan. Theek hai.
Yeh kya hai?
Tum doosri duniya mein gaye thay?
Tumhaaray parhne kay liye nahi tha yeh.
Yeh tumhaari desk pe tha. Is par ammi aur mera naam likha tha.
Tou, haan main ne yeh parhliya.
Dekho, mujhay jaana hai, theek hai? Hum ispar baad mein baat karenge.
Nahi, hum ispar abhi baat karenge!
Theek hai. Abhi baat kartay hain!
Tum kya chaahtay thay main kya likhoon?
"Kaisay ho? Main jaanta hoon aapko koi farak tou nahi parta
lekin main thori dair kay liye doosri duniya jaaraha hoon
Aur agar main khaanay pe na aasaka
tou samajh jaana ke kuch garbar hogayi."
Tum gaye hee kyun thay?
Kyunke mere doston ko meri madad chaahiye thi.
Kaisi madad?
- Woh chaahtay thay ke main mehsoos karun. - Mehsoos karo?
Jis paagal aadmi ne hum par hamla kiya woh bhi tumhen yehi bula raha tha.
Tum mujhay kya nahi bata rahay, Cisco?
Mere paas taaqat hai.
Taaqat?
Kya, Tum... tum aik meta-human ho?
Main asar andaaz hua tha
jab accelerator phata tha 2 saal pehle
aur ab mujhay cheezen nazar aati hain, ehsaasaat... logon kay.
Basaarat?
Tou islie tumnay mujhay phone kiya tha.
Haan.
Main ne tumhaaray baaray mein bhi aik dekha tha,
ya kam az kam mujhay laga ke woh tum ho
aur phir woh tumhaara shaitaani humshakal aagaya.
Tumnay uskay bhai ko maardia?
Nahi, main ne uskay bhai ko nahi maara. Bilkul nahi.
Tum mujhay yeh sab kyun nahi bataatay?
Kyunke tum sahih thay. Jaisa ke tumnay kaha tha.
Hum saalon se kareeb nahi hain aur...
aur yeh badalnay kay liye hum kuch nahi karsaktay.
Dekho, mujhay jaana hoga.
Mera yahan intezaar karna, theek hai?
Tayyar ho, Cisco?
Haan, tayyar hoon.
Aagaya woh.
Ab sab kahan gaye?
Flash? Tumhen dekhne ki umeed nahi karraha tha main,
lekin achi warzish hojaayegi tumhaaray saath.
Kaafi aahista ho, Rupture.
Chalo, Flash!
Acha. Oscar jeetne ka waqt aagaya.
Chalo karen yeh.
Kharay hojao!
Humen dhoond rahay thay?
Umeed hai tumhen akela rehna pasand hoga
kyunke Iron Heights pe tum kisi se baat nahi karsakogay.
Cisco, humnay usay pakar liya. Sab theek hai.
Peechhay hato! Yeh camera hataao!
Aaj ki taaza khabar Jitters coffee shop se.
CCPN ko pata chala hai ke aik meta-human giriftaar karliya gaya hai
Flash se larnay kay baad.
Tumnay unhen batadiya ke Rupture aaraha hai.
Kaisay? Kaisay!
Oh, tum... buhat aqalmand ho, haina?
Tumnay mujhay dhoka diya!
Tumnay kaha tha tum unki jaan bakhsh dogay
Shayad...
ab hisaab barabar hogaya.
Jay, nahi!
Mera naam... hai Zoom.
Ya khuda. Nahi!
Dekhna ke iski zaroor video banay.
- Yeh kya... - Unko wahan se nikalna hoga
Bhaago!
Barry, nahi!
Nahi!
Main ne bataya tha ke kya hoga agar meri baat na maani tou.
Hey, ruko! Ruko! Ya khuda...
tumnay apni baat samjha di hai.
Abhi nahi.
Tumnay tou mujhay apnay bhai se bhi zyaada maayoos kiya hai.
Central City...
jo Flash aap ne apni galiyon mein dekha woh naqli hai.
Aik hologram hai aapko umeed dene kay liye.
Lekin ab koi umeed baaqi nahi hai,
Flash ab nahi hai,
aur koi nahi bacha ab aap kay sheher ko bachaanay wala...
mujhsay.
Apnay baaqi lougon ko batado, Captain,
ke unkay police bannay kay din ab gaye.
Tum sirf Caitlin ki wajah se zinda ho.
Aainda aisa kiya
tou mere dil mein uskay liye muhabbat
bhi tumhen nahi bacha sakegi...
aur na hee is sheher ko!
Yeh dekha tumnay?
Tum yeh karne gaye thay na?
Dekho, main jaanta hoon tum mujhsay naraz ho.
Hum kaafi waqt se kareeb nahi hain.
Main chaahta hoon ke cheezen badlen.
Tum mere bhai ho.
Theek hai.
Tumhen pata haina ke yeh deewaar khud ba khud nahi khul jaayegi?
Khul bhi sakti hai.
Yaqeen maano. Nahi khulegi.
Humen yahan nahi hona chaahiye.
Humen unkay saath baahir hona chaahiye.
Kyun? Taakay Zoom phirse humen le jaa sakay?
Nahi, takay hum usay roknay mein unki madad karsaken.
Hum kya karenge?
Hamaray paas koi taaqat nahi hai.
Mujhay nahi pata.
Tum tou naamumkin maslay hal karne mein kaafi taiz ho.
Iska bhi kuch kartay hain.
Dekhti hoon main kya karsakti hoon.
Ab zyada waqt nahi hai.
Woh ab aur bhi zyaada taiz chalraha hai.
Tou ab kya?
Ab yeh ke woh tamaam meta-humans ko bharti karega,
aur unsay woh karwaaega jo woh chaahta hai.
Aur kitnay bachay hongay?
Humnay takreeban sab ko hara diya tha, haina?
Nahi. Abhi tou aur buhat hain.
Yeh...
yeh meri zameen kay meta-humans ki list hai.
Jinka humen pata hai.
Particle accelerator ka dhamaka
meri zameen par qaaboo mein tha.
Yahan aisa nahi hua.
Tou humen yahan kay doosray meta-humans ka kyun nahi pata hoga?
Flash ki wajah se.
Aur ab jabke sabko pata hai ke woh yahan nahi hai...
Woh baahir nikal aayenge.
hum yeh nahi jaantay.
Tum aur kya chaahtay ho?
Main ne tumhen kaha tha ke woh meta-humans ko bharti karega.
Humne usay yeh kartay hue dekha hai. Main ne kaha tha woh officers ko maarega.
Humne usay woh bhi kartay hue dekhliya.
Tum aur kya chaahtay ho?
Chalo karen yeh.
Main yeh karna chaahta hoon.
Zoom ne jin officers ko maara un mein se aik ka chhota sa bacha tha.
Usi umar ka jitna main tha jab meri maa ko maara gaya.
Aur ab aik aur bachay ko apnay baap kay bina zindagi guzaarni paregi
kyunke... Flash nahi tha us darinday ko roknay kay liye.
Main ne is sheher ko ghair mehfooz chor diya Zoom ko apni taaqat dekar.
Main ne usko is duniya par raaj karne kay qaabil bana diya.
Mujhay apni taaqat waapis chaahiye.
Chalo karen yeh.
Chalo particle accelerator ko phaaren.
Tou... yeh kaisay kaam karta hai?
Yeh us accelerator ka mukhtasir tarjuma hai
jo shaitaani Wells ne banaya tha,
lekin Harry antimatter aur dark energy ko alag kar raha hai
taakay woh pooray sheher kay bajaaye sirf Barry ko lagay
Sahih.
Humen aur meta-humans pooray Central City mein dandanatay hue nahi chaahiye.
Tou... Barry bas andar jaayega,
hum isko on karenge, aur bas?
Haan.
Nahi.
Humen Particle accelerator kay dhamakay kay saath saath
woh bhi dobara karna hoga jo Barry kay saath hua tha.
Bijli ka girna.
Durust.
Aik minute, tou woh tum kaisay karogay? Baahir tou baarish bhi nahi horahi.
Tou, Ramon, tumhaaray paas woh chhari hai.
Jo main ne Mark Mardon kay liye banaayi thi?
Nahi, woh jo tumnay Harry Potter convention kay liye banaayi thi
Zaahir hai wohi jo tumnay Mardon kay liye banaayi thi!
Tumhen Harry Potter convention wali kay baaray mein kaisay pata?
- Chhari lo. Chhat pe jaao. - Chhat pe kyun?
Kyunke humen aik bijli ki chhari chaahiye hogi
aur Ramon, woh tum hogay.
Acha tou main chhat par hoon.
Main pehle yahan kabhi aaya nahi.
Main yahan se apna flat bhi dekh sakta hoon.
Ab satellite pe jaao, Ramon.
Jab main ishaara karoonga,
tum aik bijli ka toofaan paida karogay.
Tou mujhay yahan aik bijli kay toofaan kay beech mein khara rehna hai?
Waqai, Ramon.
Bijli kay tum par girnay kay imkaanaat buhat kam hain.
Haan tabb nahi, jab aap khud woh paida kar rahay ho.
Humen bas chaahiye ke bijli satellite pe lag jaaye.
Satellite ka circuit breach room se jura hua hai.
Barry breach room mein hai. Bas kardena yeh.
Haan. Main karraha hoon.
Mozart zara sambhal kay.
Cisco Ramon kuch buhat hi kamaal karnay wala hai.
Tumhen yeh clamps mehsoos hongay lekin yeh zaroori hai.
- Tum theek ho? - Haan. Aur tum?
Mujhay kuch nahi hoga, Joe.
Barry, chaahay kuch bhi ho
main tumhaaray baaray mein jo mehsoos karti hoon woh nahi badle ga.
Beta...
agar tum yeh nahi karna chaahtay tou tumhen yeh karne ki zaroorat nahi hai
Flash hona... Meri zindagi ka sabse behtareen hissa hai.
Agar mere paas meri raftaar nahi hogi tou main kabhi woh shakhs nahi ban sakoonga.
Mujhay yeh karna hoga.
Theek hai.
Tayyar ho, Allen?
Theek hai phir.
Shuru kartay hain.
Jaisay taaren garam kar kay gaari ka engine start kartay hain?
Tou deewaar kay andar bhi aik motor hai.
Tou humen sirf bijli paida karni hai
- usko on karne kay liye. - Bilkul sahih.
Tou hum bas yeh...
Aur hogaya!
- Tumhen mehsoos horaha hai yeh? - Haan, yeh kya horaha hai?
Particles ghair mustehkam horahay hain.
Ramon, tayyar hojaao!
Main iskay andar chemicals daaloonga.
Tum yeh kyun karrahay ho?
Jis raat Barry pe bijli giri,
woh fingerprint analysis karraha tha.
Woh chemicals uskay andar chale gaye thay,
aur abhi woh jaarahay hain.
Tou tum unhen iskay andar daal rahay ho?
Humen sab kuch waisay hi karna hoga jaisay us raat Barry kay saath hua
Main theek hoon, Iris!
- Sabar rakho, Barry. - Ya khuda!
- Woh hydrostatic horaha hai. - Hogaya takreeban. Hogaya takreeban.
- Wells! - Bas hogaya.
Tayyar ho, Ramon?
Tayyar hoon!
- Abhi! - Expecto Patronum!
Zabardast Scott! Yeh kaam karraha hai!
Nahi!
Collision shuru kiya jaata hai.
Barry!
Yeh kaam kar gaya!
Sab theek hain?
Kya hua?
Nahi!
Nahi. Tumnay mere betay kay saath kya kardia?
Tumnay socha...
tum Flash ko uski raftaar waapis karsaktay ho?
Shaabaash.
Tumnay usko maar hi daala.